Kristofer Blindheim Grønskag

Kristofer Blindheim Grønskag (født 4. desember 1984) er en norsk dramatiker.

Grønskag har en mastergrad i drama/teater fra NTNU (2003-2008) med supplerende fag innen litteratur.

Han debuterte profesjonelt som dramatiker i 2009 med sceneteksten Den elskede ved Teaterhuset Avant Garden i Trondheim. Etter debuten har han skrevet en rekke scenetekster både for barn, ungdom og voksne som jevnlig har blitt produsert både i inn- og utland. Hans arbeid er så langt oversatt til elleve språk.

Ved siden av arbeidet som dramatiker har Grønskag undervist ved universiteter og høyskoler som NTNU, Dronning Maud Minnes Høgskole og Universitetet i Erlangen. Han har undervist i teaterhistorie, dramaturgi, forestillingsanalyse, teaterproduksjon og dramatikk.

Grønskag var husdramatiker ved Dramatikkens Hus i 2014-2015. I samme periode var han også norsk representant i European Writers Lab. Grønskag er en del av scenekunstfellesskapet Propellen Teater i Trondheim.

Scenetekster (utvalg) 
 2019 - SKOG
2017 - Korrigeringer
 2016 - Å telle til null      
 2016 - Gutten      
 2015 - Satellitter på himmelen (barneteater)   
 2014 - §113   
 2014 - Rami og Yuli (figurteatertekst for barn)      
 2014 - Et stykke grunnlov      
 2013 - Demokratikk     
 2013 - Undertekst     
 2012 - Kinder K      
 2012 - Og alt skal bli borte (barneteater)    
 2012 - Spaden    
 2011 - Hybris     
 2011 - Aldri fred    
 2011 - Tidens tale      
 2009 - Den elskede

Dramatiseringer 
 2018 - Alt jeg ikke husker av Jonas Hassen Khemiri.
2016 - Larmen og vreden inspirert av William Faulkners roman.
 2015 - En folkefiende av Henrik Ibsen.
 2014 - Kakerlakken med den stygge frakken... og hovudet fullt av triste tankar av Martine Grande.

Regiarbeid 
 2017 - Rufs i samarbeid med K60.
 2013 - Demokratikk for Den Kulturelle Skolesekken i samarbeid med Nord-Trøndelag Teater.
 2011 - Hybris ved Teaterhuset Avant Garden i Trondheim. Senere også ved SPKRBOX i Oslo.
 2009 - Den elskede ved Teaterhuset Avant Garden i Trondheim.

Priser og nominasjoner 
 2019 - Nominert til Ibsenprisen 2019 for Satellitter på himmelen.
2018 - Nominert til Ibsenprisen 2018 for Å telle til null.
 2018 - Vinner av Jugendtheaterpreis Baden-Württemberg for Satellitter på himmelen. Til tysk ved Nelly Winterhalder.
2018 - Longlistet til Deutscher Jugendtheaterpreis 2018 for Å telle til null.
 2017 - Vinner av Nordic Radio Drama Prize 2017 for NRK Radioteater sin produksjon av Den elskede.
 2016 - Longlistet til Deutscher Kindertheaterpreis 2016 for Satellitter på himmelen.
 2015 - Nominert til UT-Awards for beste trønderske forestilling for The Trond Wiger Fucking Life Show.
 2015 - Nominert til Skolesekkprisen i Nord-Trøndelag for Demokratikk.
 2014 - Nominert til Gullsekken for beste forestilling i DKS nasjonalt for Demokratikk.
 2014 - Nominert til Skolesekkprisen i Nord-Trøndelag for Demokratikk.
 2014 - Nominert til Midt-Nordisk Kulturpris for Demokratikk.
 2013 - Én av deltakerne ved Norsk Dramatikkfestival med Kinder K.
 2012 - Andreplass i Norsk Teaterråds manuskonkurranse for Kinder K.
 2012 - Tredjeplass i Norsk Teaterråds manuskonkurranse for Den elskede.
 2012 - Vinner av Amsterdam Fringe Bronze Award for Den elskede.
 2009 - Én av vinnerne av Samlagets manuskonkurranse i samarbeid med Det Norske Teatret med Memento mori.

Bokutgivelser 
 Visszaszámlálás (2017) i antologien Kortárs norvég/izlandi színház és dráma på PIM-OZMI. Å telle til null oversatt til ungarsk av Zsofi Domsa. 
 Satellieten aan de hemel (2017) på De Nieuwe Toneelbibliotheek. Satellitter på himmelen oversatt til nederlandsk av Gerardjan Rijnders.
 Kinder K (2013) i antologien Samtidsdramatikk 2013 på Transit forlag.
 De uforståelige ismene: en komparativ analyse av surrealismen og absurdismen (2008). Masteroppgave i Drama/Teater. Norges teknisk-naturvitenskapelig universitet, Trondheim.

Eksterne lenker 
Kristofer Blindheim Grønskags offisielle nettsted.
Teaterforlaget Songbird. 
Teaterforlaget Verlag der Autoren.
Omtale av Å telle til null i Klassekampen.
Podcast av Dramatikkens Hus.

Norske dramatikere